গোপালগঞ্জের কোটালীপাড়ায় সাংবাদিক নির্মল সেনের বাড়িতে ৪শ? বছর ধরে শারদীয় দুর্গা পূজা অনুষ্ঠিত হয়ে আসছে। বাংলা ১০২৪ সালে কোটালীপাড়া উপজেলার দীঘিরপাড় গ্রামে নির্মল সেনের পৈতৃক বাড়িতে পিতৃ পুরুষ রাম তনু সেন গুপ্ত ও রাম দয়াল সেন গুপ্ত দুর্গা পূজা প্রচলন করেন। তারপর থেকে ওই বাড়িতে দুর্গাপূজা অনুষ্ঠিত হরে আসছে। এ বছর ওই পূজা ৪ শ? বছরে পা দিয়েছে। এখানে চন্ডিপাঠ, মন্ত্র উচ্চারন, ঢাকের বাদ্য , কাসর ঘন্টা, আরতি, উলুধ্বনি সহ নানা উপাচারে হৃদয়ের অর্ঘ নিবেদন করে দেবীর প্রতি অঞ্জলী নিবেদন করা হয়। এ বাড়িতে বৈদিক নিয়মে সাপ্তিক পূজা সম্পন্ন করা হয়। পূজায় কোন তমসিক স্পর্শ নেই। বনেদি বাড়ির পূজা হিসাবে দীঘিরপাড় গ্রামের সেন বাড়ি দুর্গা পূজা স্বীকৃতি পেয়েছে। চন্দন সেন গুপ্ত অর্পন জানান, সেনবাড়ির পূজা প্রচলনা করার পর ষষ্ঠী থেকে নবমী পর্যন্ত মহিষ বলি দেয়া হত। ১৯৪৭ সালে দেশ বিভাগের আগের বছর নির্মল সেনের মেজ ভাই বিমল সেন শেষ বারের মতো দুর্গা পূজায় মহিষ বলি দেন। তারপর মহিষ বলি বন্ধ করে দেয়া হয়। ১৯৪৮ সালে ষষ্ঠী থেকে নবমী পর্যন্ত পূজায় পাঠা বলি প্রচলন করে সেন পরিবার। পরে পাঠাবলি আরো কমিয়ে আনা হয়। ২০ বছর আগে জমিদার শশী সেন গুপ্তের ছেলে সুনীল সেন গুপ্ত সপ্তমী ও অষ্টমী পূজায় পাঠা বলির প্রথা প্রচলন করেন। তারপর থেকে সেন ড়ির পূজার ২ দিন পাঠা বলি অব্যাহত রয়েছে।